section_heading: Obrazovanje
paragraph_text: U Turbetu djeluje jedna osnovna škola (OŠ Turbe), koja ima oko 1.000 učenika. Škola važi za jednu od najboljih osnovnih škola na području općine Travnik, čemu svjedoče brojne nagrade i priznanja s kojima se njeni učenici svakodnevno vraćaju s raznih natjecanja. Škola je uništena u ratu, jer je služila kao prva linija obrane Turbeta. Nakon okončanja rata škola je obnovljena donacijom vlade Kraljevine Nizozemske.